**SAVANORIŠKO DARBUOTOJŲ SVEIKATOS DRAUDIMO PASLAUGŲ**

**PIRKIMO–PARDAVIMO SUTARTIS**

2025 m. gegužės 27 d. Nr. S-44

Vilnius

**Vilniaus rajono savivaldybės visuomenės sveikatos biuras** (toliau – Paslaugų gavėjas), ), įmonės kodas 307019718, atstovaujamas direktorės Dovilės Kimutytės, veikiančio pagal Paslaugų gavėjo nuostatus, ir

 **ADB “Compensa Vienna Insurance Group”** (toliau – Paslaugų teikėjas), įmonės kodas 304080146, atstovaujama Vilniaus ir Panevėžio TVKS grupės vadovės Indrės Vilčinskienės, veikiančios pagal 2024 gruodžio 31 dienos perįgaliojimą Nr. 1-4/13173-2024, toliau kartu vadinami Šalimis, o kiekvienas atskirai – Šalimi, vadovaudamiesi Lietuvos Respublikos civiliniu kodeksu (toliau – CK), Lietuvos Respublikos viešųjų pirkimų įstatymu (toliau – VPĮ), kitais teisės aktais, sudarė šią paslaugų viešojo pirkimo−pardavimo sutartį (toliau – Sutartis).

 Sutartis sudaryta su Paslaugų teikėju, kurio pasiūlymas pripažintas laimėjusiu, atlikus supaprastintą Savanoriško darbuotojų sveikatos draudimo paslaugų pirkimą neskelbiamos apklausos būdu.

1. **SUTARTIES DALYKAS**
	1. Paslaugų teikėjas įsipareigoja šioje Sutartyje ir jos priede nustatytomis sąlygomis ir tvarka, veikdamas rūpestingai ir atidžiai, suteikti **savanoriško darbuotojų sveikatos draudimo paslaugas** (toliau – Paslaugos), o Paslaugų gavėjas įsipareigoja priimti iš Paslaugų teikėjo kokybiškai ir laiku suteiktas Paslaugas bei sumokėti už jas Sutartyje nustatyta tvarka ir terminais.
	2. Baigtinis draudžiamųjų įvykių sąrašas nurodytas Sutarties 1 priede „Savanoriško darbuotojų sveikatos draudimo paslaugų techninė specifikacija“.
	3. Nedraudžiamųjų įvykių sąrašas nustatomas laikantis Paslaugų teikėjo Savanoriško sveikatos draudimo taisyklių, kurios galioja nuo 2023 m. sausio mėn 12 dienos. Jeigu Sutarties priede Nr. 1 „Savanoriško darbuotojų sveikatos draudimo paslaugų techninė specifikacija“ nurodytas draudžiamasis įvykis pagal Paslaugų teikėjo sveikatos draudimo taisykles laikomas nedraudžiamuoju, taikomos šios Sutarties nuostatos.
	4. Paslaugų teikimo laikotarpis – 12 (dvylika) mėn. nuo Sutarties įsigaliojimo dienos.

**2. SUTARTIES KAINA IR MOKĖJIMO SĄLYGOS**

2.1. Sutartyje taikomas fiksuoto įkainio kainodaros būdas.

2.2. **Bendra maksimali Sutarties kaina** – 14.999 Eur su PVM (keturiolika tūkstančių devini šimtai devyniasdešimt devyni eurai, 00 ct).

2.3. Vadovaujantis Lietuvos Respublikos pridėtinės vertės mokesčio įstatymo 27 str. draudimo paslaugos PVM neapmokestinamos.

2.4. Pasikeitus Lietuvos Respublikos teisės aktams, reglamentuojantiems PVM tarifą, Paslaugų įkainiai pagal tai pakeičiami automatiškai, be atskiro Šalių susitarimo.

2.5. Metinė draudimo įmoka vienam Paslaugų gavėjo darbuotojui (toliau – darbuotojas) yra **400,00 Eur** su PVM (keturi šimtai eurų 00 ct). Šis draudimo įmokos dydis yra fiksuotas ir apima visas tiesiogines ir netiesiogines išlaidas, susijusias su Paslaugų teikimu. Paslaugų gavėjas sumoka Paslaugų teikėjui už faktiškai draudžiamų darbuotojų skaičių.

2.6. Paslaugų gavėjas sumokės Paslaugų teikėjui už suteiktas Paslaugas per 30 (trisdešimt) kalendorinių dienų nuo sąskaitos faktūros pateikimo apmokėjimui dienos. Sąskaita - faktūra teikiama Paslaugų gavėjui tik elektroniniu būdu. Elektroninė sąskaita faktūra, atitinkanti Europos elektroninių sąskaitų faktūrų standartą, teikiama Paslaugų teikėjo pasirinktomis priemonėmis. Europos elektroninių sąskaitų - faktūrų standarto neatitinkanti elektroninė sąskaita - faktūra gali būti teikiama tik naudojantis sąskaitų administravimo bendrąją informacinę sistemą „SABIS“. Mokėjimas atliekamas pavedimu į šioje Sutartyje nurodytą Paslaugų teikėjo banko sąskaitą. Vėluojant finansavimui iš biudžeto, mokėjimai gali būti atidėti, bet visais atvejais negali būti viršijamas 60 (šešiasdešimties) kalendorinių dienų terminas.

2.7. Sutarties kaina ir kiti mokėjimai pagal Sutartį (jei tokių yra) yra apskaičiuojami ir atliekami eurais.

2.8. Sutarties galiojimo laikotarpiu draudimo įmoka negali būti keičiama.

2.9. Avansinis mokėjimas pagal šią Sutartį nenumatomas.

**3. SUTARTIES VYKDYMAS**

3.1. Paslaugų teikėjas nė vėliau kaip per 5 (penkias) darbo dienas nuo Sutarties įsigaliojimo dienos pateikia Paslaugų gavėjui prašymą dėl asmens duomenų pateikimo, nurodydamas kokius ketinamų apdrausti darbuotojų duomenis būtina pateikti.

3.2. Ne vėliau kaip per 10 (dešimt) darbo dienų nuo darbuotojų duomenų pateikimo Paslaugų teikėjui, darbuotojams Šalių suderintu būdu išduodami draudimo liudijimai (polisai) ir elektroninės sveikatos draudimo kortelės.

3.3. Norėdamas apdrausti papildomus darbuotojus, Paslaugų gavėjas turi pateikti Paslaugų teikėjui rašytinį pranešimą, pateikdamas Paslaugų teikėjui informaciją, kurią būtina pateikti vadovaujantis Sutarties 3.1 papunktyje nurodytu Paslaugų teikėjo prašymu. Norėdamas nutraukti draudimo apsaugos galiojimą darbuotojui Paslaugų gavėjas turi pateikti Paslaugų teikėjui rašytinį pranešimą, nurodydamas draudimo apsaugos galiojimo darbuotojui nutraukimo dieną.

3.4. Darbuotojai turi teisę kreiptis **ne tik į draudiko** nurodytas licencijuotas sveikatos priežiūros įstaigas: vaistines, odontologijos kabinetus, slaugos įstaigas, gydomųjų masažų kabinetus, optikos ir kt. Draudimo apsaugos galiojimo teritorija yra Lietuvos Respublika.

3.5. Atsitikus draudžiamajam įvykiui, kai darbuotojas už suteiktas sveikatos priežiūros Paslaugas atsiskaito (apmoka) pats tiesiogiai sveikatos priežiūros įstaigose, vaistinėse, e. vaistinėse, optikos kabinetuose, odontologijos klinikose ir kt., darbuotojas apie tai privalo pranešti Paslaugų teikėjui per 30 (trisdešimt) kalendorinių dienų nuo atsiskaitymo dienos. Draudžiamasis įvykis turi būti įvykęs (Paslaugos turi būti gautos / prekės įsigytos) draudimo apsaugos darbuotojui galiojimo metu.

 3.6. Atsitikus draudžiamajam įvykiui, kai darbuotojas už suteiktas sveikatos priežiūros Paslaugas atsiskaito (apmoka) pats tiesiogiai sveikatos priežiūros įstaigai, vaistinei, e. vaistinei, optikos kabinetui, odontologijos klinikai ir kt., Paslaugų teikėjas išlaidas privalo atlyginti per kiek įmanomai trumpesnį laiką, bet ne ilgiau kaip per 30 (trisdešimt) kalendorinių dienų, skaičiuojant nuo visų reikalaujamų dokumentų gavimo dienos. Darbuotojas elektroniniu paštu ar prisijungęs prie Paslaugų teikėjo sistemos pateikia šiuos dokumentus:

 3.6.1. finansinį dokumentą, liudijantį apie Paslaugų apmokėjimą: PVM sąskaitą - faktūrą su kasos kvitu arba kasos pajamų orderiu arba pinigų priėmimo kvitą, arba mokėjimo pavedimą, jei buvo mokama elektroniniu būdu;

3.6.2. prašymą kompensuoti patirtas išlaidas;

3.6.3. medicininius dokumentus, vaistų receptus, išrašus;

3.6.4. kitą Paslaugų teikėjo prašomą informaciją, reikalingą įvykiui įvertinti.

3.7. Draudimo išmoka nemokama, jei įvykis pripažįstamas nedraudžiamuoju.

3.8. Paslaugų teikėjas turi teisę mažinti ar nemokėti draudimo išmokos, jei pagal pateiktus dokumentus negalima nustatyti draudžiamojo įvykio datos bei aplinkybių arba darbuotojas nesutinka, kad Paslaugų teikėjas susipažintų su pagrįstai reikalinga darbuotojo medicinine ar kita su įvykiu susijusia informacija ar dokumentais.

3.9. Paslaugų gavėjas turi teisę kreiptis į Paslaugų teikėją dėl Paslaugų trūkumų pašalinimo ne vėliau kaip per 10 (dešimt) darbo dienų nuo trūkumų išaiškėjimo dienos.

3.10. Paslaugų gavėjo nustatytiems Paslaugų trūkumams šalinti nustatomas 5 (penkių) darbo dienų terminas nuo Paslaugų gavėjo kreipimosi į Paslaugų teikėją dienos.

3.11. Paslaugų trūkumais laikomi neatitikimai Sutarties 1 priede „Savanoriško darbuotojų sveikatos draudimo paslaugų techninė specifikacija“ numatytiems reikalavimams ir teisės aktams, reglamentuojantiems Paslaugų teikimą ir kokybę.

3.12. Už šios Sutarties vykdymą Šalims atstovaujantys atsakingi asmenys, taip pat už Sutarties ir Sutarties pakeitimų paskelbimą CVP IS Paslaugų gavėjui atstovaujantis atsakingas asmuo, ir jų kontaktai pateikti sutarties apačioje, kurie CVP IS neviešinami.

3.13. Sutarties 3 priede numatytų atsakingų asmenų asmens duomenys tvarkomi Sutarties sudarymo ir vykdymo tikslu vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

1. **ŠALIŲ ĮSIPAREIGOJIMAI**

**4.1. Paslaugų teikėjas įsipareigoja:**

4.1.1. suteikti Paslaugų gavėjui Paslaugas Sutartyje bei Sutarties 1 priede numatytais terminais ir tvarka, atsakingai bei tinkamai, vadovaudamasis geriausia praktika;

4.1.2. Šalių suderintu laiku, bet ne vėliau nei per 1 (vieną) mėnesį nuo Sutarties pasirašymo, parengti ir pristatyti Paslaugų gavėjo darbuotojams siūlomas paslaugas;

4.1.3. išduoti draudimo liudijimą (polisą) per Sutarties 3.2 papunktyje nurodytą laiką;

4.1.4. užtikrinti elektroninės sveikatos draudimo kortelės išdavimą Paslaugų gavėjo apdraustiems darbuotojams;

4.1.5. savo partnerių, su kuriais yra sudaręs bendradarbiavimo sutartis, įstaigose užtikrinti atsiskaitymą išduota elektronine sveikatos draudimo kortele arba lygiavertėmis elektroninėmis priemonėmis;

4.1.6. paskirti atsakingus asmenis konsultuoti darbuotojus sveikatos draudimo paslaugų teikimo klausimais;

4.1.7. sudaryti galimybę darbuotojui pasitikrinti draudimo sumų likučius elektroninėje erdvėje arba elektroniniu paštu, arba telefonu pagal draudimo kortelės numerį ar kitą suteiktą identifikavimo kodą;

4.1.8. atskiru Paslaugų gavėjo prašymu, per 10 (dešimt) kalendorinių dienų nuo prašymo pateikimo, pateikti Paslaugų gavėjui detalią nuostolingumo informaciją (draudžiamųjų / nedraudžiamųjų įvykių skaičių, išmokėtų draudimo išmokų sumą, išmokų pasiskirstymą pagal paslaugas, gydymo / sveikatos priežiūros įstaigas, specialistus ir pan.) ir / ar ataskaitą apie darbuotojų pasinaudojimą paslaugomis;

4.1.9. nedelsdamas raštu informuoti Paslaugų gavėją apie bet kurias aplinkybes, kurios trukdo ar gali sutrukdyti Paslaugų teikėjui tinkamai ir laiku suteikti Paslaugas;

4.1.10. užtikrinti informacijos ir asmens duomenų, susijusių su Sutarties dalyku, Sutarties vykdymu ir gautais rezultatais, konfidencialumą. Paslaugų teikėjas privalo užtikrinti, kad jo darbuotojai ir pavaldūs asmenys laikytųsi šioje Sutartyje įtvirtintų informacijos ir asmens duomenų konfidencialumo įsipareigojimų. Šios Sutarties nuostatos pažeidimas laikomas **esminiu Sutarties pažeidimu**;

4.1.11. nenaudoti Paslaugų gavėjo pavadinimo ir (ar) Sutarties turinį sudarančios informacijos reklamoje ir (ar) kitose viešosios informacijos priemonėse be išankstinio raštiško Paslaugų gavėjo sutikimo;

4.1.12. neperleisti visų arba dalies teisių ir pareigų pagal šią Sutartį jokiai trečiajai šaliai be išankstinio rašytinio Paslaugų gavėjo sutikimo. Paslaugų teikėjui pagal šią Sutartį perleidus visas arba dalį teisių ir pareigų be išankstinio Paslaugų gavėjo sutikimo, Paslaugų gavėjas turi teisę nutraukti Sutartį;

**4.2. Paslaugų gavėjas įsipareigoja:**

4.2.1.suteikti Paslaugų teikėjui visą žinomą informaciją, būtiną Paslaugoms teikti;

4.2.2.sumokėti už tinkamai ir laiku suteiktas Paslaugas Sutartyje ir jos priede numatyta tvarka ir terminais;

4.2.3.tinkamai vykdyti Sutarties sąlygas ir imtis visų galimų priemonių siekiant išvengti kliūčių, dėl kurių Sutarties nuostatų vykdymas būtų netinkamas ar neįmanomas.

4.3.Nei viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio rašytinio kitos Šalies sutikimo.

4.4.Šalys turi ir kitas šioje Sutartyje, jos priede bei Lietuvos Respublikoje galiojančiais teisės aktais nustatytas teises ir pareigas.

**5. ŠALIŲ ATSAKOMYBĖ**

5.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų vykdymą.

5.2. Paslaugų gavėjui laiku neatsiskaitant pagal Sutartį, ir Paslaugų teikėjui pareikalavus, Paslaugų gavėjas moka Paslaugų teikėjui 0,02 proc. dydžio delspinigius nuo laiku neapmokėtos sumos už kiekvieną uždelstą kalendorinę dieną, išskyrus Sutarties 2.6. papunktyje nurodytą atvejį. Delspinigių sumokėjimas neatleidžia Šalių nuo prisiimtų sutartinių įsipareigojimų vykdymo.

5.3. Jei ne dėl Paslaugų gavėjo kaltės Paslaugų teikėjas vėluoja suteikti Paslaugas Sutartyje numatytais terminais, arba nevykdo ar netinkamai vykdo kitus Sutartyje numatytus įsipareigojimus, Paslaugų gavėjas įspėjęs raštu Paslaugų teikėją, gali vienašališkai nutraukti Sutartį ir (ar) reikalauti sumokėti baudą, lygią 10 (dešimt) proc. nuo bendros maksimalios Sutarties kainos.

5.4. Šalys įsipareigoja susilaikyti nuo veiksmų, kuriais būtų pažeistos šios Sutarties sąlygos, kurie darytų žalą Šalių interesams, geram vardui ir tarpusavio bendradarbiavimui.

**6. KONFIDENCIALUMAS**

6.1. Kiekviena Šalis įsipareigoja neatskleisti jokios vykdant Sutartį iš kitų Sutarties Šalių gautos ar su Sutarties vykdymu susijusios informacijos / duomenų jokiems tretiesiems asmenims be išankstinio rašytinio kitų Sutarties Šalių sutikimo ir visą šią informaciją/duomenis laikyti konfidencialia (-iais), nebent tokios informacijos / duomenų atskleidimas būtų privalomas pagal galiojančius Lietuvos Respublikos teisės aktus.

6.2. Šalys įsipareigoja nenaudoti ir neviešinti konfidencialios informacijos jokiais kitais tikslais, išskyrus teisės aktuose numatytus atvejus.

6.3. Šalys Sutarties informaciją privalo laikyti privačia ir konfidencialia, išskyrus tai, ko reikia sutartinėms prievolėms atlikti arba galiojantiems įstatymams vykdyti.

6.4. Kiekviena Šalis privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės, tarnybos ar komercinę paslaptis ir asmens duomenų apsaugą.

6.5. Paslaugų teikėjas negali Paslaugų gavėjo duomenų naudoti tiesioginės rinkodaros tikslais (taip pat ir reklaminio pobūdžio pranešimams siųsti).

6.6. Šioje Sutartyje aptartos konfidencialumo sąlygos yra neterminuotos.

**7. NENUGALIMOS JĖGOS APLINKYBĖS**

7.1. Šalys neatsako už dalinį ar visišką prisiimtų sutartinių įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos (*force majeure*) aplinkybių.

7.2. Sutarties Šalis, kuri dėl nenugalimos jėgos aplinkybių negali įvykdyti savo sutartinių įsipareigojimų, privalo nedelsdama, bet ne vėliau kaip per 3 (tris) kalendorines dienas nuo aplinkybių atsiradimo ar paaiškėjimo dienos, raštu informuoti apie tai kitą šalį.

7.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

7.4. Pagrindas atleisti nuo atsakomybės Sutarties šalį, kuri dėl nenugalimos jėgos aplinkybių negali įvykdyti savo sutartinių įsipareigojimų, atsiranda nuo nenugalimos jėgos aplinkybių atsiradimo ar paaiškėjimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Sutarties Šalis laiku nepateikia pranešimo ar, nesant galimybės pateikti pranešimą, kitaip neinformuoja apie negalėjimą įvykdyti sutartinius įsipareigojimus, ji privalo kompensuoti kitai Sutarties Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

7.5. Jei nenugalimos jėgos (*force majeure*) aplinkybės trunka ilgiau kaip 30 (trisdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Paslaugų teikėjui suteiktas, bet kuri Sutarties Šalis turi teisę nutraukti Sutartį įspėdama apie tai kitą šalį prieš 5 (penkias) kalendorines dienas. Jei pasibaigus šiam 5 (penkių) kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

**8. SUTARTIES GALIOJIMAS, pakeitimas IR NUTRAUKIMAS**

8.1. Sutartis įsigalioja tą pačią dieną, kai abi šalys ją pasirašo ir ji užregistruojama **Vilniaus rajono savivaldybės visuomenės sveikatos biure**, bet ne anksčiau kaip 2025 m. birželio 16 d. Sutartis galioja 12 (dvylika) mėnesių. Sutartis gali būti pratęsta vieną kartą 12 (dvylika) mėnesių laikotarpiui.

Užsakovas (Draudėjas) ar Draudikas (Tiekėjas) gali atsisakyti pratęsti sutartį tomis pačiomis sąlygomis antriems metams prieš tai kitą šalį raštu informuodami ne vėliau kaip likus 60 (šešiasdešimt) dienų iki pirmų metų sutarties pabaigos. Jei nei viena Sutarties šalis likus 60 (šešiasdešimt) dienų iki pirmų metų Sutarties pabaigos nepraneša apie ketinimą atsisakyti pratęsti Sutartį, laikoma, kad Sutarties šalys sutinka pratęsti Sutartį tokiomis pačiomis sąlygomis dar 12 (dvylika) mėnesių.

**9. BAIGIAMOSIOS NUOSTATOS**

9.1. Vykdydamos ir aiškindamos šios Sutarties sąlygas, taip pat spręsdamos šios Sutarties nereglamentuotus klausimus, šalys vadovaujasi Lietuvos Respublikos įstatymais ir kitais teisės aktais.

9.2. Šalys pareiškia, kad jų atstovai, pasirašę šią Sutartį, veikia suteiktų įgalinimų ribose, kurie suteikti nepažeidžiant Lietuvos Respublikos įstatymų, Šalių įstatų (nuostatų), valdymo organų reglamentų ir kitų norminių aktų reikalavimų.

9.3. Visi šios Sutarties Šalių su šia Sutartimi susiję tarpusavio pranešimai yra pateikiami raštu šioje Sutartyje nurodytais adresais. Skubūs pranešimai gali būti perduodami Šalims šioje Sutartyje nurodytais elektroninio pašto adresais. Tokiu atveju Šalis, gavusi šią informaciją, privalo nedelsdama patvirtinti jos gavimo faktą.

 9.4. Pirkime taikomas aplinkos apsaugos kriterijus, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunkčiu.

9.5. Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai arba, sudarant elektroninį dokumentą, abiejų Šalių pasirašomą elektroniniu parašu. Kai Sutartis ar kitas Sutartyje numatytas dokumentas pasirašomas kvalifikuotu elektroniniu parašu, jis turi būti sudarytas taip, kad atitiktų Lietuvos vyriausiojo archyvaro 2009 m. rugsėjo 7 d. įsakymu Nr. V-60 patvirtintą Elektroniniu parašu pasirašyto elektroninio dokumento specifikaciją ADOC-V1.0.

9.6. Neatskiriama Sutarties dalis – mažos vertės pirkimo, atliekamo neskelbiamos apklausos būdu, skirto savanoriško darbuotojų sveikatos draudimo paslaugoms įsigyti.

9.7. Sutarties priedai:

9.7.1. Sutarties priedas Nr. 1 „Savanoriško darbuotojų sveikatos draudimo paslaugų techninė specifikacija“;

**11. ŠALIŲ REKVIZITAI**

|  |  |
| --- | --- |
| **Paslaugų gavėjas:**Biudžetinė įstaiga Vilniaus rajono savivaldybės visuomenės sveikatos biuras Adresas: Rinktinės g. 50, LT-09318, Vilnius Juridinio asmens kodas: 307019718 A. s. Nr. LT254010051006060021 Bankas: Luminor Bank AS Lietuvos skyrius Tel. +370 637 00300 El. p. dovile.kimutyte@vrsa.lt Direktorė Dovilė Kimutytė  | **Paslaugų teikėjas:**ADB “Compensa Vienna Insurance Group”Įmonės kodas 304080146Adresas: Ukmergės g. 280, LT-06115 Vilnius A/S LT73 2140 0300 0001 3077LUMINOR BANK, AB, banko kodas 40100 Tel.: +370 642 12047El.p. info@compensa.lt |